— Безумоўна, факультатыўны тып харавых заняткаў наклаў свой негатыўны адбітак: я сёння стаміўся, я сёння атрымаў дрэнную адзнаку па геаметрыі — не пайду на гэты хор, лепш пасяджу ў “Фэйсбуку”, лепш пагуляю на вуліцы. Я вам шчыра скажу. Мяне супакойвае адна рэч — традыцыя. У мінскай сярэдняй школе № 1 усе ўжо прывыклі да таго, што тут быў, ёсць і будзе хор. Хор “Дружба”. Я выхоўваю дзяцей маіх былых вучняў і нават дзяцей дзяцей маіх вучняў.